Tiltale for trusler efter straffelovens § 119, stk. 1. Påstand om erstatning
Ret: Retten i Glostrup (1. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;
Forurettede og vidner;
Internationalt samarbejde;

Retten i Glostrup

D O M

afsagt den 24. september 2012

Rettens nr. 15-6227/2012
Politiets nr. 0700-70301-00001-11

Anklagemyndigheden
mod
Tiltalte
CPR nr.

Der har medvirket domsmænd ved behandlingen af denne sag.

Anklageskrift er modtaget den 7. maj 2012.

Tiltalte er tiltalt for overtrædelse af

1.

straffelovens § 119,stk. 1,
ved den 11. marts 2011 ca. kl. 11.26 fra Statsfængslet i Vridsløselille,
Fængselsvej 1 i Albertslund at have fremsendt en e-mail til svensk politi, i
den hensigt at e-mailen skulle videreformidles til chefanklager Forurettede
1 og policeinspektör Forurettede 2, Polismyndigheten i By, Sverige, i
hvilken tiltalte fremsatte trusler om vold mod Forurettede 1 og Forurettede
2 i anledning af udførelsen af deres offentlig tjeneste og hverv, idet tiltalte
i e-mailen havde skrevet ” och om ni inte fremträder og berätter hela
sanningen, plockar fram alla hemligheter och erkänner era
manipulationer kommer jag att förstöra era liv precis som ni forstört mitt.
Jeg ska beröva er respektives familjer. Forstöra kontakten med era barn.
Smutkasta er offentligt med dom uppgifter jag har och en jävla massa
annat så att ni får känna av hur det känns at bli orättvist behandlad.” og
”Ni sabbade mit liv totalt. Steppar ni inte fram nu ska jag förstöra era liv.
Och det är inte bara et löfte utan en garanti.”  hvilket var egnet til at
fremkalde alvorlig frygt for chefanklager Forurettede 1's og
policeinspektör Forurettede 2's liv, helbred eller velfærd.

Påstande

Anklagemyndigheden har nedlagt påstand om frihedsstraf.

Tiltalte har nægtet sig skyldig.

Forurettede 1 og Forurettede 2 har hver påstået, at tiltalte skal betale
20.000

Std 75284



side 2

kr. i erstatning.

Tiltalte har nægtet erstatningspligten og erstatningskravets størrelse.

Sagens oplysninger

Ved kendelse af dags dato, jf. retsbogen, er det bestemt, at Retten i
Glostrup har international kompetence til at behandle sagen. Kendelsen er
(efter an-modning fra tiltaltes forsvarer og med anklagemyndighedens
tiltræden) kun truffet af retsformanden og umiddelbart forinden, at
domsmandsretten blev sat. Forsvareren kærede ved kendelsens afsigelsen
og anmodede retten om at tillægge kæremålet opsættende virkning, hvilket
retten afviste.

Der er under domsmandssagen afgivet forklaring af tiltalte og af vidnet
fængselsbetjent Vidne 1 og fængselsbetjent Vidne 2. Forklaringerne er
lydoptaget og gengives ikke i dommen.

Tiltalte er tidligere straffet blandt andet ved ankedom af Hovretten over
Skå-ne og Blekinge, Sverige, af 10. maj 2005 med livsvarigt fængsel for
blandt andet manddrab og forsøg på drab.

Rettens begrundelse og afgørelse

Tiltalte har forklaret blandt andet, at det er korrekt, at han har skrevet det
brev, som er delvist citeret i anklageskriftet. Det var hans hensigt, at det
skulle komme frem til Forurettede 1 og Forurettede 2. Det var skrevet i en
form for frustration over, at han ikke fik svar på sine mange henvendelser
til blandt andet disse to. Tiltalte har endvidere forklaret blandt andet, at
han nu efterfølgende måske godt kan se, at det kunne virke truende, men
det var ik-ke hensigten.

Fængselsbetjent Vidne 1 har forklaret blandt andet, at han er ansat i
Vridsløselille Fængsel i Afdeling, og at den mailadresse, som er anført i
afsendermailadressen tilhører fængslet og kan benyttes af visse af
fængslets indsatte, blandt andet tiltalte. Det er fast praksis, at
fængselsperso-nalet - hvis man fx. hjælper med at afsende en mail for den
indsatte - ikke må læse indholdet af det fremsendte. Ligeledes er det fast
praksis, at fængsels-personalet - hvis man skal sende et brev fra en indsat -
ikke læser brevets ind-hold men kun undersøger, om der er andet i
kuverten end papir.

På ovenstående baggrund er det bevist, at tiltalte har skrevet og afsendt det
brev, som er omhandlet i anklageskriftet.

Det fratager ikke gerningen fra at være omfattet af straffelovens § 119, stk.
1, at det er udenlandske myndighedspersoner, som gerningen er rettet mod,
ligesom retten finder, at en mail kan være omfattet af straffelovens § 119,
stk. 1. Retten finder endvidere, at mailen - efter sit indhold - indeholder en



side 3

trussel mod Forurettede 1 og Forurettede 2. Det kan ikke ændre herpå, at
mai-len ikke direkte kom frem til de pågældende personer.

Det er herefter bevist, at tiltalte er skyldig i overensstemmelse med ankla-
geskriftet.

Straffen fastsættes til fængsel i 60 dage, jf. straffelovens § 119, stk. 1.

Retten har lagt vægt på, at der er tale om grove trusler mod flere myndig-
hedspersoner, og at truslen er fremsat under afsoning af en fængselsstraf
ved benyttelse af fængslets pc'ere.

Efter retsformandens beslutning henskydes de rejste erstatningskrav til
even-tuel afgørelse ved Erstatningsnævnet eller civilt søgsmål, jf.
retsplejelovens § 992.

Thi kendes for ret:

Tiltalte skal straffes med fængsel i 60 da-ge.

Tiltalte skal betale sagens omkostninger.

Dommer